
Kísérleti városi kisvízgyűjtő

Dolgozatban egy főiskolai mérőtáborban felmért és feldolgozott téma továbbgondolását mutatom be. A tábor témáját a kísérleti városi kisvízgyűjtők képezték. A kisvízgyűjtőkkel az alapvető cél a városi lefolyás és az azt befolyásoló tényezők vizsgálata, elemzése.
Kisvízgyűjtő létesítéséhez megfelelő hely a bajai Eötvös József Főiskola területe. A tetőkről és a parkolóról összegyűlő vizet egy folyókarendszeren keresztül egy szikkasztóműtárgyban lehet gyűjteni. A szikkasztóműtárgy előtt térfogatárammérési és mintavételi hely kialakítása célszerű. A szikkasztón kívül megtervezésre került egy hidrometeorológiai mérőállomás is (automatizált és/vagy manuális észleléssel). A lefolyó víz minőségi vizsgálatához a főiskolán rendelkezésre áll a félüzemi víztechnológiai telep laboratóriuma.
A dolgozat végén zöldtető beépítésének lehetőségeit is vizsgálom a főiskolán.



